James Clerk Maxwell
Džeimsas Klarkas Maksvelas (angl. James Clerk Maxwell; 1831 m. birželio 13 d. – 1879 m. lapkričio 5 d.) – įžymus škotų fizikas. Sukūrė elektromagnetinio lauko teoriją, suformuluotą keliomis matematinėmis lygtimis. Jomis remdamasis, padarė išvadą, kad kintamasis elektrinis laukas ir kintamasis magnetinis laukas yra glaudžiai tarpusavyje susiję ir kartu sudaro elektromagnetinę bangą, sklindančia šviesos greičiu. Paskelbė darbų iš molekulinės kinetinės, dujų teorijos, optikos, tamprumo teorijos, sukūrė fizikinių prietaisų. Buvo vedęs, bet vaikų neturėjo. Mirė nuo vėžio.